Tjörnbrua

Tjörnbrua (svensk: Tjörnbron, offisielt navn: Almöbron) er den største av tre bruer som forbinder Stenungsund på fastlandet med øya Tjörn i Västra Götalands län i Sverige. Den ble åpnet 9. november 1981 som erstatning for den ødelagte Almöbrua. Tjörnbrua er ei skråkabelbru med lengde 667 meter, hovedspenn 386 meter og bredde 15 meter. Brutårnene er 106 meter høye og seilingshøyden er 43 meter.

Ulykken i 1980
Den opprinnelige brua, Almöbrua (Almöbron), ble åpnet 15. juni 1960 sammen med Stenungsöbrua og Källösundbrua som en fast bruforbindelse mellom Tjörn og fastlandet. Den var da verdens lengste buebruSVT: Tjörnbrokatastrofen  og hadde seilingshøyde ca. 40 meter. Ca klokka 01.30 natt til 18. januar 1980 raste hovedspennet på Almöbrua sammen da det norske bulkskipet «Star Clipper» fikk rorhavari og kjørte på det ene brufestet.Sveriges Radio: 25 år sedan Tjörnbron rasade  Besetningen på skipet slo øyeblikkelig alarm, og politiet sperret av brua på Stenungsundsida etter ti minutter, men det tok 40 minutter før noen kom til og fikk sperret av brua på Tjörnsida. Før brua ble avsperret kjørte syv biler over brukanten, og åtte mennesker omkom. Bruspennet traff skipet da det raste sammen, men ingen ombord i skipet ble skadd. Politiet fikk i etterkant sterk kritikk for at brua ikke ble avsperret med en gang.Dagens Nyheter: De allvarligaste svenska brorasen tog 26 liv 

Se også
Liste over broer i Sverige

Referanser

Eksterne lenker
 SVTs arkiv: TV-reportasjer om ulykken og den nye brua
 Tjörnbron på broer.no
 Tjörns kommun: Tjörnbron
 Postkort: Almöbron/Tjörnbron:              

Kategori:Buebroer
Kategori:Veibroer i Sverige
Kategori:Västra Götalands län
Kategori:Broer åpnet i 1981
Kategori:1981 i Sverige
Kategori:Tjörn kommune
Kategori:Stenungsund kommune